Spørgerundesvar, del 6. – Miriams Blok\nSpørgerundesvar, del 6.\nSkrevet d. 18. november 2016 . Uploaded i bloggen, mig, personligt.\nBurde måske lige have overvejet, hvor mange indlæg det ville tage at besvare alle jeres spørgsmål, men nu kører vi altså på – næste indlæg bliver også det sidste. Jeg synes nu faktisk ellers, det er noget så hyggeligt, det her. Men der er jo heller ikke traditionelt så meget fokus på mig, ahem. 😀 Læs også første, anden, tredje, fjerde og femte del af mine besvarelser.\nCaroline spørger: Oplever du nogensinde at blive misundelig på din omgangskreds når de bliver gift og får børn?\nGift, ja. Jeg synes, det er noget af det allerstørste at kunne stille sig op foran hele verden og erklære sin kærlighed for hinanden. Børn, nej. I og med jeg ikke selv oplever en trang til at få børn, er det heller ikke noget, jeg misunder hos andre.\nEr du mest til slik eller is?\nNoooo, Sophie’s choice! Hvis jeg partout skulle vælge, ville jeg nok vælge slik.\nHvem er dit aller største kendis-crush?\nGamle læsere vil vide, at det i mange år har været Jensen Ackles, og selvom han bestemt stadig er en snack af dimensioner, så dør fantasien altså også lidt, når ens crush bliver gift og får børn. Derfor har jeg sat Jensen på standby og fokuserer nu mere på Tom Hiddleston. (Bemærk hvordan Jensen på billederne kigger meget bebrejdende på Tom!)\nHvis ikke du skulle have læst dansk, hvad skal du så have læst?\nJeg har ikke læst dansk. Jeg har læst engelsk og tysk. 🙂 Men hvis jeg ikke havde læst det, var jeg nok endt på enten dansk/nordisk, litteraturvidenskab eller retorik. Jeg havde i sin tid også både medievidenskab og journalisthøjskolen med i mine overvejelser.\nLouise spørger: Hvad er din livret?\nJeg synes, det er et af de sværeste spørgsmål i hele verden. Det indebærer jo at vælge andre retter fra. Det kan man da ikke! Men hvis jeg skal generalisere, elsker jeg om vinteren alting braiseret og om sommeren alting grillet. Og kartofler året rundt, fordi jeg er jyde, ikke? 😀\nHvad er dine top tre yndlingsbøger og -film?\nDamn. Det skifter nok også, men hvis jeg laver en vurdering ud fra dagens humør, hedder det i uvilkårlig rækkefølge: Film: The Shawshank Redemption, Instinct og Pretty Woman – alene af den grund, at jeg altid kan se den igen, og det har ret stor værdi for mig, også selvom der måske ikke er tale om et cinematisk mesterværk. Bøger: The Bell Jar af Sylvia Plath, Bridget Jones 1 + 2 (duh), og hele Harry Potter-serien.\nMiriam (ikke mig selv, det ville være mærkeligt) spørger: Hvordan kan det være at du valgte at læse kandidaten i engelsk i København frem for Aarhus?\nJeg er født og opvokset i Århus, så hvis jeg ville noget nyt, var København ligesom det naturlige skridt. Jeg havde forinden haft en kæreste herovre, som yderligere gjorde mig varm på idéen. En veninde og jeg aftale efterfølgende at flytte herover. Hun endte med at brænde mig af, men der var jeg blevet hooked og besluttede mig for at gøre det alene i stedet.\nHvad var dit yndlingsfag på studiet?\nPå bacheloren var jeg ret vild med sproghistorie. På kandidaten havde jeg et valgfag om Brontë-søstrenes forfatterskab, og det var helt vildt fantastisk.\nHvad havde du planer om at blive når du blev færdig inden du fik planer med bloggen?\nMin umiddelbare plan var at få job som oversætter. Det kunne være tekstning, litterære oversættelser eller bare, hvad et firma nu lige havde brug for. Men så prøvede jeg det sporadisk i en periode, og jeg hadede hvert øjeblik. Og så måtte jeg jo finde på noget andet…\nLine spørger: Kunne du forestille dig stadig at have bloggen om 5-10 år eller længere? Og har du nogensinde overvejet af hvilke(n) grund(e) du i så fald ville stoppe med at blogge?\nFor mig er det essentielle i blogmediet, at det er lystbaseret, så hvis jeg stadig elsker det til den tid, kunne jeg sagtens forestille mig at fortsætte. Men hvis jeg begynder at synes, at det primært er en sur pligt, så håber jeg, at jeg har fornuft nok til at stoppe i tide. Jeg synes meget hurtigt, man kan mærke på en blogger, hvis de kun gør det af vane, eller fordi det er deres primære indkomst.\nVicki spørger: Er det ikke noget med, at din far er præst eller sådan noget? Er du så religiøs eller er du den klassiske udgave af den rebelske “præstedatter”?\nJo, min far er præst. (Og familieterapeut, skal det lige tilføjes for en god ordens skyld.) Men selvom jeg nok er lidt mere leverpostejskristen end resten af min familie, så er det ikke noget, der har ledt til enorme konflikter eller noget. De har altid været ret large med, hvordan jeg lever mit liv. Heldigvis.\nMaja spørger: Hvem er Frode?\nFrode er min mors kælenavn. Det kom sig af, at jeg engang kaldte hende ‘moder’, men hun hørte det som ‘Frode’, og så har det hængt ved. Hun hedder det sågar i min telefon! 😀\n18. november 2016 kl. 20:00\nEr din far præst i en lille kirke udenfor Randers? (Altså kan godr navnet på byen, men hvis nu du gerne ville give ham lidt mere anonymitet).\nFor synes pludselig jeg kunne koble det billede du engang lagde op af ham og en mand jeg har hørt prædike).\n18. november 2016 kl. 21:09\nNej, han har faktisk ikke været aktiv præst i mange år og er først lige startet op igen, men det er vist i nærheden af Viborg…\n18. november 2016 kl. 21:35\nTom Hiddleston er aaaalt for lækker!! Han er seriøst en af de pæneste mænd på denne jord! <3 Har først "opdaget" ham for nylig, så det er min undskyldning for at stalke ham 😉\n19. november 2016 kl. 21:41\nJeg var også sen til at hoppe med på holdet, men han har simpelthen sådan en skøn personlighed!\n18. november 2016 kl. 21:54\nJeg troede ikke Jensen hed noget andet (hahaha).\nDet er også et virkelig mærkeligt fornavn.\n19. november 2016 kl. 10:03\nDu er fantastisk. Har et lille girlcrush på dig og det skammer jeg mig ikke over.\nÅrh, hvor er du rar!\n19. november 2016 kl. 14:13\nDu ville have været en dødfantastisk journalist, er jeg sikker på! Hvorfor valgte du det fra? 🙂\n19. november 2016 kl. 21:43\nFordi journalistik også indebærer en masse ting, jeg ikke kunne se mig selv i. Som fx at skulle dække politik og at skulle arbejde som producer. Jeg vil helst bare skrive.


Dansk Handicap Forbund :: Folkemøde 2021: Kom med til online debat om organisationernes rolle i en digital virkelighed\nGrafik: Gua Studio\nFolkemødet 2021: Kom med til online-debat om organisationernes rolle i en digital virkelighed\nDen 17. juni kl. 11.00-12.00 er Dansk Handicap Forbund vært for en online-debat om de etablerede handicaporganisationers rolle over for digitale græsrodsbevægelser og borgergrupper på sociale medier. Debatten er en del af Folkemødet 2021, og alle er velkomne.\nI 2019 under valgkampen til Folketinget fik handicapområdet en ny stemme; eller rettere fik området en million nye stemmer, da bevægelsen #enmillionstemmer med Monica Lylloff i front skød sig selv i gang på Facebook og andre sociale medier.\nSiden hen har de en million stemmer etableret sig som en vigtig stemme på handicapområdet med blandt andet borgerforslaget ”Handicapområdet væk fra kommunerne”, som opnåede de nødvendige 50.000 underskrifter for at kunne blive behandlet i Folketinget.\nDet samme opnåede Louise Schelde Frederiksens borgerforslag ”Sagsbehandlingsgaranti med nationale tidsfrister og tværfaglig kvalitet i sagsbehandlingen for syge”, som i skrivende stund endnu afventer endelig dato for behandling i Folketinget.\nFælles for begge initiativer er, at de har skabt en markant debat og løftet handicap- og socialområdet helt op på den politiske dagsorden.\nDe nye sociale bevægelser supplerer nu de etablerede handicaporganisationer, og det interessante spørgsmål er så, hvordan den gamle og den nye verden kan berige hinanden i et stærkt samarbejde til glæde for de medlemmer og følgere, der har brug for hjælp?\nDét spørgsmål stiller vi blandt andet til et online-debatarrangement den 17. juni kl. 11.00-12.00. Alle er velkomne til at deltage via link til Zoom:\nTalsperson for bevægelsen #enmillionstemmer Monica Lylloff\nInitiativtager til borgerforslaget ”Sagsbehandlingsgaranti med nationale tidsfrister og tværfaglig kvalitet i sagsbehandlingen for syge” Louise Schelde Frederiksen\nProfessor og ph.d. i statskundskab fra Aarhus Universitet Anne Skorkjær Binderkrantz\nDebatten styres af faglig og politisk chef i Dansk Handicap Forbund Jeppe S. Kerckhoffs.\nAlle er velkomne til debatten og vi opfordrer til, at man deler sine refleksioner med #StærktSamarbejde på sociale medier.\nArrangementet er en del af Folkemødet 2021.


Den overraskende grund til at alle burde bo i udlandet mindst én gang\nSkrevet af Emma Victoria in Sprog2 minutters læsning Senest opdateret: 12/04/2018\nMulighederne for at rejse er mange, de nye oplevelser, du får, er sjove, menneskerne, du møder, er inspirerende, og du ender måske med at fremme din karriere – der er nogle ret åbenlyse og meget attraktive grunde til at pakke sammen og flytte til udlandet på et tidspunkt i dit liv.\nMen den vigtigste grund til, hvorfor man skal bo i udlandet mindst én gang i sit liv, er simpel – som et nyligt studie viser, ved du ikke 100% hvem du er, før du har boet i udlandet.\nDu får en bedre forståelse af dit ”jeg”\nAt flytte til et fremmed land er en stejl læringskurve – og ikke kun på den måde, du forestiller dig. Du vil skulle finde rundt i lokale busplaner, finde ud af på den hårde måde, at supermarkeder ikke er åbne om søndagen, og (vigtigst af alt) lære et nyt sprog. Men du lærer også, hvem du er, når du bliver konfronteret med at skulle overkomme disse forhindringer.\nEr du ubeslutsom, sky, genert eller udadvendt? Træder du beslutsomt ind i den første bus, der ankommer og ser, hvor den tager dig den, eller henvender du dig til de lokale og spørger om hjælp? Er det nemt for dig at få nye venner, eller bliver du nødt til at lade som om, du ikke er bange for at møde nye mennesker? Der er kun én måde at finde ud af det på.\nDit syn på kulturelle forskelle\nForestil dig dette: Du er ved at komme for sent til toget og perronen er propfuld; i stedet for en ordentlig kø, handler det bare om at komme først. Du har intet andet valg, end at tilslutte dig mængden og skubbe dig vej til toget. Og det virker! Ingen er fornærmet over dit valg, hvilket ville være meget mærkeligt derhjemme, men som er helt normal her. Hvor skørt. Du begynder at sætte spørgsmålstegn ved behovet for en kø og *BAM*, du sætter spørgsmålsmålstegn ved de kulturelle normer i dit hjemland. Du lærer altså at tænke selv.\nVed at sammenligne de to kulturer, viser studier, at du til gengæld bliver et mere reflekterende, kritisk og åbensindet individ. Jo mere tid du bruger på din nye lokation i udlandet, desto mere begynder du at tilvænne dig – du bliver mere som en lokal fra dag til dag. Snart begynder du at vælge elementer af livet og måder at tænke på, som er dine favoritter fra hver kultur, og forme dine egne meninger, som er unikke for dig.\nDine værdier begynder at ændre sig\nMaterielle goder og du ved, ting, som du engang satte stor pris på derhjemme, men ikke kunne tage med dig, føles mindre vigtige, når du indser, at du kan leve uden. Du lærer, at hjemme i virkeligheden er, hvor hjertet er.\nDet samme gælder for forhold. Når du flytter væk hjemmefra, bliver det sværere at holde kontakten med dem derhjemme, og du indser hurtigt, hvem der er besværet værd – og hvem der selv gør en indsats! Mens nogle venskaber svinder ud, vil andre blive stærkere: Kvalitet er bedre end kvantitet.\nDesuden finder du også ud af, at uanset hvor lang tid, du er væk, vil hjem og kendt omsorg altid kun være en kort tur (eller måske en lang flyvetur) væk.\nOg det hjælper dig med at løse problemerne\nEndnu en fordel ved at vide, hvem man er, er at vide hvad man vil have ud af en karriere. Du vil hurtigt lære dine styrker og svagheder at kende, hvad du prioriterer i livet, og hvordan dit drømmejob kunne se ud. At bo i udlandet og lære et nyt sprog er eftertragtede ting på CV’et og viser en arbejdsgiver, at du ved, hvad du vil, du er selvsikker og har en masse livserfaring med dig.\nNår du kender dig selv, ved du også, at du kan klare de udfordringer, livet byder dig. Når du har fundet ud af, hvordan du betaler dine regninger og starter på job eller i skole i udlandet, får du flere tydelige effektive færdigheder, end hvis du var blevet hjemme i den verden, du allerede kender. Du vil rent ud sagt være klar på livet.


Isoleret stålskorsten 0.6mm\nIsoleret stålskorsten 0.8mm\nIsoleret stålskorsten 1.0mm\nLemix - ler byggeplader\nBeskæring + Montering\nLemix - det grønne alternativ til gipsplader\nHaagensberg.dk modtager betaling med Dankort/VISA-Dankort, VISA, VISA Electron, Mastercard og JCB. Betaling vil først blive trukket på din konto, når varen afsendes.\nHaagensberg.dk bruger en godkendt betalingsserver, der krypterer alle dine kortoplysninger med SSL (Secure Socket Layer) protokol. Det betyder, at man ikke kan aflæse dine informationer.\nHaagensberg.dk leverer på alle hverdage, med ordre indgået inden kl. 12.00\nHaagensberg.dk vil dække returneringsomkostninger i et rimeligt omfang.\nMax Danners Alle 2\nMeddelelsen skal gives pr. mail på info@domæne.dk. I meddelelsen skal du gøre os tydeligt opmærksom på, at du ønsker at udnytte din fortrydelsesret. Du kan også vælge at benytte vores standard fortrydelsesformular og sende med retur. Den finder du her!\nAngiver du en klage her, skal du oplyse vores E-mail adresse: haagensberg@gmail.com\nTlf: +45 71 26 96 49\nSTORT FYSISK SHOWROOM\nBETALING MED FØLGENDE: